ไฟแนนซ์ทูเดย์
เรื่องนี้น่าจับตา แม้ สาลินี วังตาล ประธานบอร์ดเอสเอ็มอีแบงก์ จะยื่นใบลาออกไปเมื่อสัปดาห์ที่แล้ว เป็นการลาออกในขณะที่ธนาคารแห่งประเทศไทย (ธปท.) กำลังตรวจสอบหลังมีนักร้อง (เรียน) ส่งเรื่องร้องเรียนคณะกรรมการป้องกันและปราบปรามการทุจริตแห่งชาติ หรือ ป.ป.ช. ในหลายกรณีทั้งปล่อยสินเชื่อต่ำกว่ามาตรฐาน ขายเอ็นพีแอลราคาถูกให้เอเอ็มซีเอกชน เป็นต้น
29 ส.ค. 2559

เรื่องนี้น่าจับตา แม้ สาลินี วังตาล ประธานบอร์ดเอสเอ็มอีแบงก์ จะยื่นใบลาออกไปเมื่อสัปดาห์ที่แล้ว เป็นการลาออกในขณะที่ธนาคารแห่งประเทศไทย (ธปท.) กำลังตรวจสอบหลังมีนักร้อง (เรียน) ส่งเรื่องร้องเรียนคณะกรรมการป้องกันและปราบปรามการทุจริตแห่งชาติ หรือ ป.ป.ช. ในหลายกรณีทั้งปล่อยสินเชื่อต่ำกว่ามาตรฐาน ขายเอ็นพีแอลราคาถูกให้เอเอ็มซีเอกชน เป็นต้น
เรื่องเหล่านี้แม้เป็นเพียงการกล่าวหา แต่ก็จำเป็นต้องสอบสวนให้กระจ่าง หรือว่าเมื่อประธานสาลินี ลาออก เรื่องได้ที่สอบสวนอยู่ถือว่าเลิกกันไปหรือเปล่า ถ้ายังไม่เลิกราขอบอกว่าท่านสาลินีคงต้องเหนื่อยชี้แจงแน่ๆ
หลังเกิดเรื่องถูกโจรฝรั่งในคราบแฮ็กเกอร์งัดตู้เอทีเอ็มปล่อยมัลแวร์ใส่คอมพิวเตอร์ที่ควบคุมกล่องเซฟขโมยเงินของธนาคารออมสินไปกว่า 12 ล้านบาท แม้แบงก์จะโล่งอกโล่งใจที่ บริษัท ทิพยประกันภัย ซึ่งเป็นผู้รับประกันภัยเอทีเอ็มของแบงก์จะจ่ายค่าเสียหายให้ทั้งหมด ก็ควรจะต้องมีการสอบสวนหาคนรับผิดชอบว่า ทำไมตู้เอทีเอ็มยี่ห้อเอ็นซีอาร์ของทุกแบงก์ที่ใช้อยู่ไม่ติดมัลแวร์ ทำไมถึงมาเกิดเหตุที่ออมสินแบงก์เดียว เพราะทิพยประกันภัยก็เป็นบริษัทประกันที่รัฐถือหุ้นใหญ่ เรื่องนี้เข้าข่ายอัฐยายซื้อขนมยายยังไงก็ไม่รู้